钦定古今图书集成/明伦汇编/氏族典/第538卷 > 石孟全
## 钦定古今图书集成/明伦汇编/氏族典/第538卷 > 石孟全

按《廉州府志》：“孟全，钦州人。宣德间岁贡，任海东府知
府。见彝情反复，谢归。至白鳞尾，遇大风，正衣冠而没。
巨鲤负之，群鲤夹之，送至如洪渡，衣冠面色如生，子
孙迎归，葬时鱼不散，有捕者辄变为腐木，子孙祭之，
誓不食鲤乃去。其裔孙石含宗误食则损目，因以如
洪为鱼洪。厥后安南叛，官吏没而不归者以千计，乃”
服其先见云。